
ОТ ЕРОЛ МЮМЮН – КМЕТ НА ОБЩИНА КЪРДЖАЛИ

Относно: Даване на съгласие за кандидатстване на Община Кърджали като водещ партньор в Концепции за интегрирани териториални инвестиции (ИТИ) по процедура BG16FFPR003-2.003 „Концепции за интегрирани териториални инвестиции (ИТИ)-2“ по Програма „Развитие на регионите“ 2021-2027 г.


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 

Във връзка с обявена процедура за кандидатстване с Концепции за интегрирани териториални инвестиции (ИТИ) по процедура BG16FFPR003-2.003 „Концепции за интегрирани териториални инвестиции (ИТИ)-2“ с водеща програма - Програма „Развитие на регионите“ 2021-2027 г., Община Кърджали има възможност да участва като водещ партньор в подготовка и реализиране на Концепции за Интегрирани териториални инвестиции.
Интегрираният териториален подход представлява подход, базиран на местните специфики, насочен към ефективното използване на потенциала на всяка територия при тесен диалог и сътрудничество между институциите, работещи на различни нива на управление, както и останалите заинтересовани страни и участници, действащи на съответната територия.
През периода 2021-2027 г. в България ще бъде прилаган интегриран териториален подход, с което се цели развитие на модел на партньорство и насърчаване на сътрудничеството между различни действащи лица на местно ниво - както между местните власти и другите заинтересовани страни, така и между отделните административни звена и публични институции.
Концепциите за Интегрирани териториални инвестиции (КИТИ) се изпълняват в съответствие с Интегрираните териториални стратегии за развитие на регионите за планиране от ниво NUTS 2 и се състоят от взаимосвързани и допълващи се проекти/проектни идеи, насочени към територии с общи характеристики и/или потенциали за развитие, включващи най-подходящата комбинация от ресурси и мерки, които да бъдат използвани целенасочено за осъществяване на конкретна цел или приоритет. 
Отчитайки този нов подход като възможност за постигане на балансирано развитие на региона, Община  Кърджали подготвя концепция за Интегрирани териториални инвестиции с акцент върху подобряване на образователната, социалната и здравната инфраструктура.
Подготовката и реализирането на КИТИ следва да се извърши в партньорство с  различните заинтересовани страни – общини, образователни и социални институции, здравни заведения, както и неправителствени организации. 
В съответствие с изискванията за прилагане на подхода „интегрирани териториални инвестиции“  е необходимо да бъде подписано споразумение между партньорите за подготовка и изпълнение на Концепцията. 

Предвид гореизложеното, предлагам Общински съвет Кърджали да разгледа и обсъди следния проект на решение: 
ПРОЕКТ
Р Е Ш Е Н И Е 

На основание чл. 21, ал. 1, т. 23 и ал. 2, и във връзка с чл. 59 и чл. 61 от ЗМСМА, Общински съвет Кърджали реши:
1. Дава съгласие  Община Кърджали да кандидатства като водещ партньор в Концепция за интегрирани териториални инвестиции (ИТИ) по процедура BG16FFPR003-2.003 „Концепции за интегрирани териториални инвестиции (ИТИ)-2“ с водеща програма - Програма „Развитие на регионите“ 2021 – 2027 г.

2. Упълномощава Кмета на Община Кърджали да подписва всички документи, включително  споразумения за партньорство, свързани с подготовката и изпълнението на концепцията, посочена в т.1 от настоящото решение.


КМЕТ НА
ОБЩИНА КЪРДЖАЛИ:……………..............
ЕРОЛ МЮМЮН




Изготвил:…………..			
/Н. Цветкова –н-к отдел «СПП»/



Съгласувано със 
Ст.юрисконсулт:……………..
    /О.Алиев/		

Зам. -кмет:…………….
      /Д. Делчев/		

